Hotărârea Tribunalului din 23 octombrie 2024 – Berlin Hyp/SRB (Contribuții ex ante 2022)
(Cauza T-400/22)1
[„Uniunea economică și monetară – Uniunea bancară – Mecanismul unic de rezoluție a instituțiilor de credit și a anumitor firme de investiții (MUR) – Fondul unic de rezoluție (FUR) – Decizia SRB privind calcularea contribuțiilor ex ante pentru perioada de contribuție 2022– Articolul 70 alineatul (2) din Regulamentul (UE) nr. 806/2014 – Eroare de drept – Limitarea în timp a efectelor hotărârii”]
Limba de procedură: germana
Părțile
Reclamantă: Berlin Hyp AG (Berlin, Germania) (reprezentanți: H. Berger, M. Weber și D. Schoo, avocați)
Pârât: Comitetul unic de rezoluție (SRB) (reprezentanți: K.-P. Wojcik, J. Kerlin, T. Wittenberg și D. Ceran, agenți, asistați de H.-G. Kamann și P. Gey, avocați)
Interveniente în susținerea pârâtului: Parlamentul European (reprezentanți: J. Etienne, M. Menegatti și G. Bartram, agenți) și Consiliul Uniunii Europene (reprezentanți: J. Haunold, J. Bauerschmidt și A. Westerhof Löfflerová, agenți)
Obiectul
Prin intermediul acțiunii sale formulate în temeiul articolului 263 TFUE, reclamanta solicită anularea Deciziei SRB/ES/2022/18 a Comitetului unic de rezoluție (SRB) din 11 aprilie 2022 privind calcularea contribuțiilor ex ante pentru anul 2022 la Fondul unic de rezoluție (FUR), în măsura în care o privește.
Dispozitivul
Anulează Decizia SRB/ES/2022/18 a Comitetului unic de rezoluție (SRB) din 11 aprilie 2022 privind calcularea contribuțiilor ex ante pentru anul 2022 la Fondul unic de rezoluție (FUR) în măsura în care privește Berlin Hyp AG.
Menține efectele Deciziei SRB/ES/2022/18 în ceea ce privește Berlin Hyp AG, până la adoptarea de către SRB a măsurilor necesare pe care le presupune punerea în executare a prezentei hotărâri, într-un termen rezonabil care nu poate depăși șase luni de la data la care prezenta hotărâre devine definitivă.
SRB va suporta, pe lângă propriile cheltuieli de judecată, și pe cele efectuate de Berlin Hyp AG.
Parlamentul European și Consiliul Uniunii Europene vor suporta propriile cheltuieli de judecată.
____________
1     JO C 380, 3.10.2022.